pythainlp/thaigov-corpus huggingface dataset:
รัฐบาลไทย-ข่าวทำเนียบรัฐบาล-เกษตรฯ จับมือภาคเอกชน มุ่งดำเนินการตลาดนำการผลิต ตามแผนยุทธศาสตร์ "พระพิรุณ" หวังเพิ่มศักยภาพในการแก้ปัญหาสินค้าล้นตลาด และแหล่งรับซื้อด้วยระบบ E-Matching Market 	นายลักษณ์ วจนานวั
วันศุกร์ที่ 24 สิงหาคม 2561
เกษตรฯ จับมือภาคเอกชน มุ่งดําเนินการตลาดนําการผลิต ตามแผนยุทธศาสตร์ "พระพิรุณ" หวังเพิ่มศักยภาพในการแก้ปัญหาสินค้าล้นตลาด และแหล่งรับซื้อด้วยระบบ E-Matching Market 	นายลักษณ์ วจนานวั
เกษตรฯ จับมือภาคเอกชน มุ่งดําเนินการตลาดนําการผลิต ตามแผนยุทธศาสตร์ "พระพิรุณ" หวังเพิ่มศักยภาพในการแก้ปัญหาสินค้าล้นตลาด และแหล่งรับซื้อด้วยระบบ E-Matching Market
นายลักษณ์ วจนานวัช รัฐมนตรีช่วยว่าการกระทรวงเกษตรและสหกรณ์ เปิดเผยภายหลังการประชุมคณะกรรมการส่งเสริมตลาดเกษตรดิจิทัล ครั้งที่ 2/2561 ณ กระทรวงเกษตรและสหกรณ์ ว่า การประชุมครั้งนี้ เป็นการประชุมเพื่อติดตามความก้าวหน้าการปฏิบัติงานของคณะทํางานแต่ละคณะตามกรอบการขับเคลื่อนยุทธศาสตร์และกิจกรรมการดําเนินงานของคณะกรรมการส่งเสริมตลาดเกษตรดิจิทัล ระยะเวลา 3 ปี (พ.ศ. 2561 - 2563) ซึ่งกําหนดแผนการดําเนินการในระยะเร่งด่วนในปี 2561 ประกอบด้วย 6 กิจกรรม ได้แก่ 1) กิจกรรมเปิดแผนยุทธศาสตร์และประกาศทิศทางการดําเนินงาน 2) กิจกรรมเจรจาสร้างเครือข่ายความร่วมมือ 3) กิจกรรมพัฒนาเว็บไซต์ dgtfarm ให้เป็นแอพพลิเคชั่น Hello Trade 4) กิจกรรมฝึกอบรม กําหนดหลักสูตรการเรียนรู้และสํารวจฐานผู้ใช้งาน 5) มหกรรม MOU ความร่วมมือหน่วยงาน และ 6) กิจกรรมเปิดตัวให้บริการแอพพลิเคชั่นและนวัตกรรมเป็นของขวัญประชาชน ตามนโยบาย “ตลาดนําการผลิต” โดยยุทธศาสตร์พระพิรุณของรัฐมนตรีว่าการกระทรวงเกษตรและสหกรณ์ (นายกฤษฎา บุญราช) จะช่วยเร่งแก้ไขปัญหาสินค้าล้นตลาด และแหล่งรับซื้อ หรือตลาดรองรับผลผลิตด้านการเกษตรให้เกษตรกรอย่างยั่งยืน
สําหรับความก้าวหน้าของนโยบายตลาดนําการผลิต ยุทธศาสตร์พระพิรุณ (ข้อมูล ณ วันที่ 24 สิงหาคม 2561) ภาคเอกชนมีความตื่นตัวและร่วมให้การสนับสนุนการขับเคลื่อนยุทธศาสตร์ดังกล่าว ซึ่งขณะนี้มีหลายองค์กรในภาคเอกชนเข้าร่วม และจากการที่คณะกรรมการได้แสวงหาความร่วมมืออย่างต่อเนื่อง ส่งผลให้มีพันธมิตรให้การสนับสนุนเพิ่มขึ้น อาทิ สถาบันการเงินที่เข้ามาสนับสนุนเรื่องเทคโนโลยีด้านการเงิน (Fintech) ระบบสินเชื่อหรือบริการทางการเงินแก่เกษตรกร และ SME เอกชนที่จะเข้ามาสนับสนุนระบบบริหารจัดการร้านค้าปลีก ระบบคลังสินค้า และระบบลอจิสติกส์ บริการขนส่งสินค้าเกษตรและอาหาร ทั้งภายในประเทศและการส่งออก รวมถึงสถาบันการศึกษาที่จะร่วมพัฒนาสินค้าและตราสินค้า (Brand) เพื่อทําการตลาดทั่วโลก
นอกจากนี้ ยังได้มีการหารือถึงแผนการฝึกอบรมนําร่องวิทยากรตัวคูณ เพื่อขยายแนวทางการดําเนินงานให้แก่ผู้ปฏิบัติงานในพื้นที่ของหน่วยงานในสังกัดกระทรวงเกษตรและสหกรณ์ และสมาพันธ์ SME ไทย โดยสํานักงานมาตรฐานสินค้าเกษตรและอาหารแห่งชาติ (มกอช.) ร่วมกับสํานักแผนงานและโครงการพิเศษ สํานักงานปลัดกระทรวงเกษตรและสหกรณ์ ก่อนสิ้นปีงบประมาณ 2561 ส่วนการจัดทําความตกลงความร่วมมือระหว่างหน่วยงานเพื่อร่วมขับเคลื่อนยุทธศาสตร์พระพิรุณ (มหกรรม MOU) คาดว่าจะร่วมลงนามพร้อมกันภายในเดือนตุลาคม 2561 นี้
กลุ่มโฆษกและวิเคราะห์ข่าว กองเกษตรสารนิเทศ
สํานักงานปลัดกระทรวงเกษตรและสหกรณ์
โทร 02-2810859 แฟกซ์ 02-2822871
moacnews@gmail.com
www.moac.go.th
www.facebook.com/kasetthai
รัฐบาลไทย-ข่าวทำเนียบรัฐบาล-สธ.รวมใจจิตอาสาพับถุงยา พอเพียง ใช้ใน รพ.ลดการใช้ถุงพลาสติก
วันอังคารที่ 27 สิงหาคม 2562
สธ.รวมใจจิตอาสาพับถุงยา พอเพียง ใช้ใน รพ.ลดการใช้ถุงพลาสติก
กระทรวงสาธารณสุขรวมพลังจิตอาสาจัดทําถุงยาพอเพียงเพื่อมอบให้โรงพยาบาลในสังกัด สร้างจิตสํานึกด้านสิ่งแวดล้อม ลดการใช้ถุงพลาสติก
กระทรวงสาธารณสุขรวมพลังจิตอาสาจัดทําถุงยาพอเพียงเพื่อมอบให้โรงพยาบาลในสังกัด สร้างจิตสํานึกด้านสิ่งแวดล้อม ลดการใช้ถุงพลาสติก
วันนี้ (26 สิงหาคม 2562) ที่ กระทรวงสาธารณสุข นายแพทย์สุขุม กาญจนพิมาย ปลัดกระทรวงสาธารณสุข ให้สัมภาษณ์ว่าได้มอบให้ นายแพทย์ยงยศ ธรรมวุฒิ ที่ปรึกษาระดับกระทรวง นายแพทย์ทรงคุณวุฒิ (ด้านเวชกรรมป้องกัน)​ เปิดโครงการจิตอาสาพับถุงยา พอเพียง ภายใต้แนวคิด “พอเพียง วินัย สุจริต จิตอาสา” ปี 2562 ตามนโยบายให้โรงพยาบาลในสังกัดทุกแห่งลดการใช้ถุงพลาสติกสําหรับใส่ยากลับบ้าน และให้ประชาชนนําถุงผ้า กระเป๋า ตะกร้ามารับยาที่โรงพยาบาลทุกครั้ง โดยได้ดําเนินการตั้งแต่วันที่ 1 ตุลาคม 2561 ซึ่งผู้รับบริการได้ให้ความร่วมมือเป็นอย่างดี โดยสามารถลดปริมาณการสั่งซื้อถุงหิ้วพลาสติกได้ถึงร้อยละ 87หรือ 344,043.2 กิโลกรัม ประหยัดได้กว่า 24 ล้านบาทและเพื่อเป็นการอํานวยความสะดวกให้กับประชาชนบางส่วนที่ไม่ได้นําถุงผ้ามารับยาจึงหารือร่วมกับ ศูนย์คุณธรรม (องค์การมหาชน) พร้อมองค์กรภาคีเครือข่ายที่สนใจทั้งภาครัฐและเอกชน ร่วมกันจัดทําถุงยาพอเพียงจากกระดาษที่ใช้แล้ว เพื่อมอบให้โรงพยาบาลสังกัดกระทรวงสาธารณสุขในพื้นที่ที่หน่วยงานต่างๆ ตั้งอยู่ ทําให้ช่วยลดค่าใช้จ่ายในการซื้อถุงพลาสติก ลดโลกร้อน สร้างการมีส่วนร่วมในการขับเคลื่อนสังคมคุณธรรม สร้างจิตอาสาให้เกิดในหน่วยงาน ปลูกจิตสํานึกรักสิ่งแวดล้อมเป็นการส่งเสริมงานด้านจิตอาสาในสังคมไทย
สําหรับในครั้งนี้ได้รวมพลังจิตอาสาจากศูนย์คุณธรรม (องค์การมหาชน) กระทรวงสาธารณสุข กระทรวงยุติธรรม กระทรวงคมนาคม กระทรวงการพัฒนาสังคมและความมั่นคงของมนุษย์ กระทรวงพาณิชย์ กระทรวงศึกษาธิการ การเคหะแห่งชาติ การประปานครหลวง บริษัท ทีโอที จํากัด (มหาชน) (TOT) สถาบันบัณฑิตพัฒนบริหารศาสตร์ (NIDA) การไฟฟ้าฝ่ายผลิตแห่งประเทศไทย (กฟผ.) มูลนิธิไทยรัฐ บริษัท ไทยเคเบิล บรอดแคสติ้ง จํากัด มหาวิทยาลัยรังสิต บริษัท เจริญเคเบิลทีวี เน็ตเวิร์ค จํากัด ชมรมคนรักในหลวง พระนครศรีอยุธยา บริษัท บิ๊กซี ซูเปอร์เซ็นเตอร์ จํากัด (มหาชน) ธนาคารเพื่อการเกษตรและสหกรณ์การเกษตร และหน่วยงานอื่นๆ กว่า 150 คน ร่วมพับกระดาษเป็นถุงหิ้วใส่ยา เพื่อมอบให้โรงพยาบาลสระบุรี จํานวน
1,000 ใบ
******************************** 26 สิงหาคม 2562
รัฐบาลไทย-ข่าวทำเนียบรัฐบาล-รัฐมนตรีฯ อุตตม กล่าวปาฐกถาพิเศษในงานสัมมนา EEC คนไทย...ได้อะไร@ชลบุรี มุ่งพัฒนาพื้นที่เศรษฐกิจพิเศษภาคตะวันออก
วันพุธที่ 8 สิงหาคม 2561
รัฐมนตรีฯ อุตตม กล่าวปาฐกถาพิเศษในงานสัมมนา EEC คนไทย...ได้อะไร@ชลบุรี มุ่งพัฒนาพื้นที่เศรษฐกิจพิเศษภาคตะวันออก
รัฐมนตรีฯ อุตตม กล่าวปาฐกถาพิเศษในงานสัมมนา EEC คนไทย...ได้อะไร@ชลบุรี มุ่งพัฒนาพื้นที่เศรษฐกิจพิเศษภาคตะวันออก
วันนี้ (8 สิงหาคม 2561) นายอุตตม ยาวนายน รัฐมนตรีว่าการกระทรวงอุตสาหกรรม กล่าวปาฐกถาพิเศษในงานสัมมนา EEC คนไทย...ได้อะไร @ชลบุรี พร้อมด้วย โดยมีนายสนธยา คุณปลื้ม ที่ปรึกษานายกรัฐมนตรี และนายภัครธรณ์ เทียนไข ผู้ว่าราชการจังหวัดชลบุรี นายคณิศ แสงสุพรรณ เลขาธิการคณะกรรมการนโยบายเขตพัฒนาภาคพิเศษตะวันออก นายสุรพล ชามาตย์ หัวหน้าผู้ตรวจราชการกระทรวงอุตสาหกรรม ร่วมงาน ณ ห้องแปซิฟิก เดอะไทด์ รีสอร์ท จังหวัดชลบุรี
โครงการพัฒนาระเบียงเศรษฐกิจพิเศษภาคตะวันออก (EEC) เป็นแผนยุทธศาสตร์ภายใต้ไทยแลนด์ 4.0 ที่รัฐบาลได้มุ่งพัฒนาพื้นที่เศรษฐกิจพิเศษภาคตะวันออก 3 จังหวัด ได้แก่ จังหวัดชลบุรี จังหวัดระยอง และจังหวัดฉะเชิงเทราให้เป็นเขตเศรษฐกิจชั้นนําของอาเซียน เพิ่มขีดความสามารถในการแข่งขันของประเทศ นอกจากการพัฒนาด้านเศรษฐกิจแล้วนั้น ในส่วนของการพัฒนาเชิงพื้นที่ ที่ก่อให้เกิดประโยชน์ต่อประชาชนในพื้นที่อย่างแท้จริงจึงเป็นส่วนสําคัญอย่างมาก สําหรับการพัฒนาควบคู่ให้พื้นที่เติบโตไปพร้อมกันอย่างมั่นคงและยั่งยืน
รัฐบาลไทย-ข่าวทำเนียบรัฐบาล-พม. ทั่วประเทศ ร่วมประกาศเจตนารมณ์ต่อต้านคอร์รัปชัน พม. ไม่ทนต่อการทุจริต (M-Society Zero Tolerance)
วันจันทร์ที่ 9 ธันวาคม 2562
พม. ทั่วประเทศ ร่วมประกาศเจตนารมณ์ต่อต้านคอร์รัปชัน พม. ไม่ทนต่อการทุจริต (M-Society Zero Tolerance)
พม. ทั่วประเทศ ร่วมประกาศเจตนารมณ์ต่อต้านคอร์รัปชัน พม. ไม่ทนต่อการทุจริต (M-Society Zero Tolerance)
วันนี้ (9 ธ.ค. 62) เวลา 09.30 น. ที่บริเวณลานพระประชาบดี กระทรวงการพัฒนาสังคมและความมั่นคงของมนุษย์ สะพานขาว กรุงเทพฯ นายปรเมธี วิมลศิริ ปลัดกระทรวงการพัฒนาสังคมและความมั่นคงของมนุษย์ (ปลัด พม.) นําคณะผู้บริหาร และเจ้าหน้าที่กระทรวงการพัฒนาสังคมและความมั่นคงของมนุษย์ ร่วมประกาศเจตนารมณ์ในการต่อต้านคอร์รัปชัน ภายใต้แนวคิด “พม. ไม่ทนต่อการทุจริต (M-Society Zero Tolerance)” เนื่องในวันต่อต้านคอร์รัปชันสากล (International Anti - Corruption Day) ซึ่งตรงกับวันที่ 9 ธันวาคมของทุกปี ทั้งนี้ ได้ประกาศเจตนารมณ์ในห้วงเวลาเดียวกับ พลเอก ประยุทธ์ จันทรโอชา นายกรัฐมนตรี กล่าวประกาศเจตนารมณ์ในการต่อต้านการทุจริต ณ ศูนย์แสดงสินค้าและการประชุมอิมแพ็ค เมืองทองธานี ถนนแจ้งวัฒนะ จังหวัดนนทบุรี
นายปรเมธี กล่าวว่า ด้วย ที่ประชุมใหญ่สมัชชาสหประชาชาติ (The United Nation - UN) ได้ประกาศให้วันที่ 9 ธันวาคมของทุกปี เป็นวันต่อต้านคอร์รัปชันสากล (International Anti - Corruption Day) สําหรับในปี 2562 ประเทศไทยโดยรัฐบาลร่วมกับคณะกรรมการป้องกันและปราบปรามการทุจริตแห่งชาติ (ป.ป.ช.) สํานักงานคณะกรรมการป้องกันและปราบปรามการทุจริตในภาครัฐ (ป.ป.ท.) องค์กรต่อต้านคอร์รัปชัน (ประเทศไทย) และภาคีเครือข่ายทุกภาคส่วน รวมทั้ง กระทรวงการพัฒนาสังคมและความมั่นคงของมนุษย์ (พม.) รณรงค์เนื่องในวันต่อต้านคอร์รัปชันสากล ภายใต้แนวคิด “Zero Tolerance คนไทยไม่ทนต่อการทุจริต” เพื่อแสดงเจตนารมณ์มุ่งมั่นในการแก้ไขปัญหาการทุจริตอย่างต่อเนื่อง และเป็นการปลุกกระแสสังคมที่ไม่ทนต่อการทุจริต
นายปรเมธี กล่าวต่อไปว่า สําหรับกระทรวง พม. โดยศูนย์ปฏิบัติการต่อต้านการทุจริต ได้ดําเนินโครงการแสดงพลังประกาศเจตนารมณ์การต่อต้านคอร์รัปชัน “พม. ไม่ทนต่อการทุจริต (M-Society Zero Tolerance)” โดยมีวัตถุประสงค์เพื่อให้ข้าราชการและเจ้าหน้าที่กระทรวง พม. มีแนวทางในการปฏิบัติราชการตามเจตนารมณ์ต่อต้านคอร์รัปชันของกระทรวง พม. และเป็นการแสดงเจตนารมณ์ของผู้บริหารที่ปลุกกระแสสังคมให้ไม่ทนต่อการทุจริตทุกรูปแบบ อีกทั้ง เป็นการสร้างความเชื่อมั่นไว้วางใจในระบบราชการตามหลักธรรมาภิบาล อันเป็นแนวทางในการปฏิบัติราชการตามเจตนารมณ์การต่อต้านคอร์รัปชันอย่างแท้จริง โดยมีคณะผู้บริหารและเจ้าหน้าที่ทั้งส่วนกลาง และส่วนภูมิภาค ร่วมกันประกาศเจตนารมณ์ผ่านการถ่ายทอดสดทาง Facebook Live ด้วย Fanpage Facebook กระทรวง พม. "SocialMsociety" รวมจํานวนกว่า 1,300 คน
นายปรเมธี กล่าวเพิ่มเติมว่า ทั้งนี้ คณะผู้บริหารและเจ้าหน้าที่ของกระทรวง พม. พร้อมน้อมนําเอาพระราโชวาทของพระบาทสมเด็จพระวชิรเกล้าเจ้าอยู่หัว มาประพฤติปฏิบัติให้เกิดผลสัมฤทธิ์ เพื่อความสุขและความเจริญของประเทศชาติและประชาชนเป็นสําคัญ โดยจะทําหน้าที่ด้วยความมุ่งมั่นและความแน่วแน่ในการแก้ไขปัญหาของชาติและประชาชน พร้อมทั้งปฏิบัติงานด้วยความอุตสาหะ ความเสียสละ การยึดหลักกฎหมาย และความเที่ยงตรงอย่างมีเกียรติและศักดิ์ศรีแห่งความเป็นข้าราชการที่กล้ายืนหยัดเพื่อสิ่งที่ถูกต้อง ไม่คดโกงแผ่นดิน ไม่ทนต่อการทุจริตทุกรูปแบบ และไม่ใช้ตําแหน่งหน้าที่เพื่อประโยชน์ส่วนตน หรือพวกพ้อง แต่เพื่อประโยชน์ประเทศชาติส่วนรวมเป็นสําคัญ
รัฐบาลไทย-ข่าวทำเนียบรัฐบาล-ครม. แต่งตั้ง “สรพงศ์ ชาตรี” นั่งเก้าอี้กรรมการผู้ทรงคุณวุฒิบอร์ดส่งเสริมศิลปะร่วมสมัย
วันพุธที่ 28 มีนาคม 2561
ครม. แต่งตั้ง “สรพงศ์ ชาตรี” นั่งเก้าอี้กรรมการผู้ทรงคุณวุฒิบอร์ดส่งเสริมศิลปะร่วมสมัย
ครม. แต่งตั้ง “สรพงศ์ ชาตรี” นั่งเก้าอี้กรรมการผู้ทรงคุณวุฒิบอร์ดส่งเสริมศิลปะร่วมสมัย
เมื่อวันที่27มีนาคม 2561 นายวีระ โรจน์พจนรัตน์ รัฐมนตรีว่าการกระทรวงวัฒนธรรม (รมว.วธ.) เปิดเผยภายหลังประชุมคณะรัฐมนตรี (ครม.) ที่ทําเนียบรัฐบาลว่า ที่ประชุม ครม. มีมติเห็นชอบแต่งตั้งกรรมการผู้ทรงคุณวุฒิในคณะกรรมการส่งเสริมศิลปะร่วมสมัย จํานวน 1 ราย ได้แก่นายกรีพงศ์ เทียมเศวต หรือ สรพงศ์ ชาตรีศิลปินแห่งชาติ สาขาศิลปะการแสดง (นักแสดงภาพยนตร์และละครโทรทัศน์)ปี 2551 เพื่อดํารงตําแหน่งแทนนายวีระศักดิ์ โควสุรัตน์ เนื่องจากลาออกจากการเป็นกรรมการผู้ทรงคุณวุฒิฯสาขาภาพยนตร์
ดังนั้น วธ. โดยสํานักงานศิลปวัฒนธรรมร่วมสมัย (สศร.) จึงนําเสนอแต่งตั้งทดแทนตําแหน่งว่างตามมาตรา 5 ของพระราชบัญญัติ (พ.ร.บ.) ส่งเสริมศิลปะร่วมสมัย พ.ศ.2551 ที่กําหนดไว้ให้มีคณะกรรมการส่งเสริมศิลปะร่วมสมัยคณะหนึ่ง ประกอบด้วย รัฐมนตรีว่าการกระทรวงวัฒนธรรมเป็นประธานกรรมการ ปลัดกระทรวงวัฒนธรรม เป็นรองประธานกรรมการ เลขาธิการคณะกรรมการวัฒนธรรมแห่งชาติ อธิบดีกรมศิลปากร และผู้ทรงคุณวุฒิ โดย ครม. มีอํานาจแต่งตั้งจากผู้มีความรู้ความเชี่ยวชาญด้านศิลปะร่วมสมัย 8 คนและนักวิชาการด้านศิลปะร่วมสมัยจากสถาบันอุดมศึกษาทั้งภาครัฐและเอกชน 4 คนเป็นกรรมการโดยให้ผู้อํานวยการ สศร. เป็นกรรมการและเลขานุการ
-----------------
รัฐบาลไทย-ข่าวทำเนียบรัฐบาล-ไทย โชว์นวัตกรรมตรวจจับสัญญาณเตือนภาวะน้ำตาลต่ำผู้ป่วยโรคเบาหวาน
วันพุธที่ 28 พฤศจิกายน 2561
ไทย โชว์นวัตกรรมตรวจจับสัญญาณเตือนภาวะน้ําตาลต่ําผู้ป่วยโรคเบาหวาน
กระทรวงสาธารณสุข เสนอนวัตกรรมของไทย  “นาฬิกาอัจฉริยะเตือนภาวะน้ําตาลต่ํา” ตรวจจับสัญญาณ 3 ประการของภาวะน้ําตาลต่ํา ส่งสัญญาณเตือนผู้ป่วยอย่างรวดเร็ว ป้องกันอันตรายภาวะน้ําตาลต่ําขั้นรุนแรง ในที่ประชุมระดับรัฐมนตรีเรื่องเบาหวาน ณ ประเทศสิงคโปร์
นายแพทย์ธวัช สุนทราจารย์ ผู้ช่วยรัฐมนตรีประจํากระทรวงสาธารณสุข ให้สัมภาษณ์ว่า ได้รับมอบหมายจากรัฐมนตรีว่าการกระทรวงสาธารณสุข ให้เข้าร่วมการประชุมระดับรัฐมนตรีเรื่องเบาหวาน (Ministerial Conference on Diabetes) ซึ่งจัดระหว่างวันที่ 26 - 27 พฤศจิกายน 2561 ณ ประเทศสิงคโปร์ ประกอบด้วย 3 หัวข้อใหญ่ ได้แก่ 1. สถานการณ์ของโรคเบาหวาน โอกาสและความท้าทาย 2. การจัดการปัญหาเบาหวานด้วยการจัดการด้านสิ่งแวดล้อมสําหรับการส่งเสริมสุขภาพและการบริการสุขภาพระดับปฐมภูมิ และ3. การเปลี่ยนแปลงเพื่อสุขภาพที่ดีกว่า : การใช้เทคโนโลยีและพฤติกรรม
นายแพทย์ธวัชกล่าวต่อว่า กระทรวงสาธารณสุข ได้ร่วมกล่าวถ้อยแถลงในที่ประชุมในหัวข้อที่ 3 นําเสนอนวัตกรรมของไทย “นาฬิกาอัจฉริยะเตือนภาวะน้ําตาลต่ํา” หรือ “Warning Watch on hypoglycemia” ผลงานของทีมบุคลากรโรงพยาบาลราชวิถี กรมการแพทย์ ที่ได้รับรางวัลนวัตกรรมการบริการที่เป็นเลิศ จากโครงการ Thai Public Service Award พ.ศ. 2559 เนื่องจากการรักษาผู้ป่วยโรคเบาหวานที่ผ่านมาพบว่า ผู้ป่วยร้อยละ 67 เคยประสบภาวะน้ําตาลต่ําขั้นรุนแรง โดยนาฬิกานี้ จะทําการตรวจจับสัญญาณ 3 ประการของภาวะน้ําตาลต่ํา คือ เหงื่อออก อุณหภูมิที่ผิวหนังลดต่ําลง และหัวใจเต้นเร็ว ส่งสัญญาณเตือนผู้ป่วยได้อย่างรวดเร็วหากมีอาการดังกล่าว เพื่อป้องกันภาวะน้ําตาลต่ําขั้นรุนแรงที่อาจเป็นอันตรายแก่ผู้ป่วยได้ ขณะนี้ ได้จัดทําเป็นนาฬิกาต้นแบบที่มีความเหมาะสมต่อการใช้งานเรียบร้อยแล้ว อยู่ระหว่างการพัฒนาต่อยอดเพื่อให้มีรูปแบบที่ทันสมัย ใช้งานสะดวก และราคาถูกลงเพื่อให้ผู้ป่วยเข้าถึงได้ กระทรวงสาธารณสุข ยืนยันไม่หยุดยั้งการพัฒนานวัตกรรมต่าง ๆ ผสมผสานกับเทคโนโลยีสมัยใหม่ที่จะสามารถช่วยป้องกันและ/หรือลดภาวะแทรกซ้อนที่อาจจะเกิดขึ้นต่อผู้ป่วยเบาหวาน
ทั้งนี้ ประเทศสิงคโปร์ ได้ประกาศทําสงครามกับโรคเบาหวานมาตั้งแต่ พ.ศ. 2559 (war on diabetes in 2016) เนื่องจากมีผู้ป่วยโรคเบาหวานสูงถึง 4.5 แสนคนจากประชากรทั้งหมด 5.6 ล้านคน และอาจจะมีผู้ป่วยเบาหวานสูงถึงหนึ่งล้านคนในปี 2593 (ค.ศ. 2050) สําหรับประเทศไทย สถานการณ์น่าเป็นห่วงไม่น้อยกว่าสิงคโปร์หรือทั่วโลก ประชากรไทยอายุ 15 ปีขึ้นไป ป่วยด้วยโรคเบาหวานเพิ่มขึ้นจากร้อยละ 6.9 ในปี 2552 เป็นร้อยละ 8.9 ในปี 2557 หรือคิดเป็นผู้ป่วยเบาหวาน 4.8 ล้านคน
นอกจากนี้ ยังได้เข้าเยี่ยมคารวะ ฯพณฯ นายธาร์มาน ชันมูการัทนัม (Tharman Shanmugaratnam) รองนายกรัฐมนตรีและรัฐมนตรีประสานกิจการด้านนโยบายเศรษฐกิจและนโยบายสังคม (Coordinating Minister for Economic and Social Policies) ประเทศสิงคโปร์ ร่วมกับรัฐมนตรีและผู้นําระดับสูงจากประเทศต่าง ๆ อีก 16 ประเทศที่เข้าร่วมการประชุมครั้งนี้
******************************** 28 พฤศจิกายน 2561
รัฐบาลไทย-ข่าวทำเนียบรัฐบาล-​การค้าชายแดนและผ่านแดน 4 เดือน ลด 9.45% เหตุได้รับผลกระทบจากวิกฤตโควิด-19 [กระทรวงพาณิชย์]
วันอังคารที่ 9 มิถุนายน 2563
​การค้าชายแดนและผ่านแดน 4 เดือน ลด 9.45% เหตุได้รับผลกระทบจากวิกฤตโควิด-19 [กระทรวงพาณิชย์]
​การค้าชายแดนและผ่านแดน 4 เดือน ลด 9.45% เหตุได้รับผลกระทบจากวิกฤตโควิด-19
กรมการค้าต่างประเทศเผยยอดการค้าชายแดนและผ่านแดนช่วง 4 เดือนปี 63 มีมูลค่า 415,241 ล้านบาท ลดลง 9.45% เหตุได้รับผลกระทบจากไวรัสโควิด-19 ทําให้มีการปิดด่าน และเพื่อนบ้านต้องการสินค้าลดลง
นายกีรติ รัชโน อธิบดีกรมการค้าต่างประเทศ เปิดเผยว่า สถิติการค้าชายแดนและผ่านแดนของไทย ในช่วง 4 เดือนของปี 2563(ม.ค.–เม.ย.) มีมูลค่ารวมทั้งสิ้น 415,241 ล้านบาท ลดลง 9.45% แยกเป็นการส่งออกมูลค่า 239,495 ล้านบาท ลดลง 9.68% และการนําเข้ามูลค่า 175,746 ล้านบาท ลดลง 9.13% โดยเกินดุลการค้า 63,749 ล้านบาท เพราะได้รับผลกระทบจากสถานการณ์การแพร่ระบาดของไวรัสโควิด-19ทําให้การค้าชายแดนและผ่านแดนลดลง เนื่องจากมีการประกาศปิดจุดผ่านแดนถาวรของไทยจากเดิมทั่วประเทศจํานวน 42 จุด เหลือเพียง 26 จุด และยังมีความต้องการสินค้าและปัจจัยการผลิตของประเทศเพื่อนบ้านลดลง
สําหรับการค้าชายแดน 4 ประเทศ ในช่วง 4 เดือน พบว่า มาเลเซียเป็นคู่ค้าอันดับหนึ่ง มีมูลค่าการค้ารวมทั้งสิ้น 70,022 ล้านบาท ลดลง 32.35% รองลงมา คือ เมียนมา มูลค่า 60,194 ล้านบาท ลดลง 7.08% กัมพูชา มูลค่า 59,619 ล้านบาท เพิ่มขึ้น 11.06% และสปป.ลาว มูลค่า 62,745 ล้านบาท ลดลง 2.63%
โดยสินค้าส่งออกที่สําคัญของไทยไปมาเลเซีย ได้แก่ ยางพารา เครื่องคอมพิวเตอร์ และสินค้าอุตสาหกรรม เมียนมา ได้แก่ สินค้าน้ํามันดีเซล เครื่องดื่มที่ไม่มีแอลกอฮอล์ และผ้าผืนและด้าย สปป.ลาว ได้แก่ น้ํามันดีเซล สินค้าปศุสัตว์อื่นๆ สินค้าแร่และเชื้อเพลิงอื่นๆ และกัมพูชา ได้แก่ เครื่องดื่มที่ไม่มีแอลกอฮอล์ สินค้าปศุสัตว์ และรถยนต์ อุปกรณ์ เป็นต้น
ส่วนการค้าผ่านแดน 3 ประเทศ พบว่า จีนเป็นคู่ค้าอันดับหนึ่ง มีมูลค่าการค้ารวมทั้งสิ้น66,322 ล้านบาท เพิ่มขึ้น 6.18% รองลงมา คือ สิงคโปร์ มูลค่า 26,874 ล้านบาท เพิ่มขึ้น 9.05% และเวียดนามมูลค่า 18,259 ล้านบาท ลดลง 32.72%
นายกีรติกล่าวว่า ที่ผ่านมา กระทรวงพาณิชย์ โดยนายจุรินทร์ ลักษณวิศิษฏ์ รองนายกรัฐมนตรีและรัฐมนตรีว่าการกระทรวงพาณิชย์ ได้ดําเนินการแก้ไขปัญหาการค้าชายแดนของไทยอย่างต่อเนื่อง โดยล่าสุดได้มีการเจรจากับประเทศมาเลเซีย เพื่อผลักดันให้เปิดด่านปาดังเบซาร์ จ.สงขลา จนฝ่ายมาเลเซียได้อนุญาตให้ไทยส่งออกสินค้าจากเดิมที่ให้เฉพาะสินค้ายางพาราและผลิตภัณฑ์ยางพาราเท่านั้น เป็นสามารถส่งออกได้ทุกประเภท ผ่านระบบรางต่อรางและรถต่อราง ตั้งแต่วันที่7 พ.ค.2563 เป็นต้นไป ซึ่งจะช่วยเพิ่มมูลค่าการส่งออกของไทย และช่วยลดความแออัดของรถบรรทุกบริเวณหน้าด่านสะเดา จ.สงขลา
นอกจากนี้ ยังได้ขอเปิดด่านบ้านประกอบ จ.สงขลา โดยขณะนี้อยู่ระหว่างการพิจารณาของกระทรวงการค้าและอุตสาหกรรมระหว่างประเทศมาเลเซีย (MITI)และได้ร่วมผลักดันพิธีสารว่าด้วยข้อกําหนดในการกักกันโรคและตรวจสอบสําหรับการส่งออกและนําเข้าผลไม้ผ่านประเทศที่สามเข้าสู่สาธารณประชาชนจีนสําเร็จตั้งแต่วันที่ 30 เม.ย.2563 ทําให้มีการนําเข้า-ส่งออกผลไม้สดของไทยไปจีนตอนใต้สะดวกมากขึ้น
รัฐบาลไทย-ข่าวทำเนียบรัฐบาล-กระทรวงมหาดไทยแจ้งทุกจังหวัดจัดกิจกรรมจิตอาสา “ชีวิตวิถีใหม่ใต้ร่มพระบารมี...เราสร้างไปด้วยกัน” เนื่องในโอกาสวันเฉลิมพระชนมพรรษา 28กรกฎาคม 2563
วันพฤหัสบดีที่ 16 กรกฎาคม 2563
กระทรวงมหาดไทยแจ้งทุกจังหวัดจัดกิจกรรมจิตอาสา “ชีวิตวิถีใหม่ใต้ร่มพระบารมี...เราสร้างไปด้วยกัน” เนื่องในโอกาสวันเฉลิมพระชนมพรรษา 28กรกฎาคม 2563
กระทรวงมหาดไทยแจ้งทุกจังหวัดจัดกิจกรรมจิตอาสา “ชีวิตวิถีใหม่ใต้ร่มพระบารมี...เราสร้างไปด้วยกัน” เนื่องในโอกาสวันเฉลิมพระชนมพรรษา 28 กรกฎาคม 2563
วันนี้ (16 ก.ค. 63) นายฉัตรชัย พรหมเลิศ ปลัดกระทรวงมหาดไทย เปิดเผยว่า ด้วยในการประชุมการจัดกิจกรรมเฉลิมพระเกียรติ พระบาทสมเด็จพระเจ้าอยู่หัว เนื่องในโอกาสวันเฉลิมพระชนมพรรษา 28 กรกฎาคม 2563 เมื่อวันที่ 10 กรกฎาคม 2563 ได้มอบหมายให้กระทรวงมหาดไทยดําเนินการจัดกิจกรรมจิตอาสา “ชีวิตวิถีใหม่ใต้ร่มพระบารมี...เราสร้างไปด้วยกัน”ในส่วนภูมิภาค และศูนย์อํานวยการใหญ่จิตอาสาพระราชทานได้กําหนดให้มีการจัดกิจกรรมจิตอาสาพัฒนาเพื่อสํานึกในพระมหากรุณาธิคุณเนื่องในโอกาสวันสําคัญของชาติไทย
นายฉัตรชัย พรหมเลิศ กล่าวว่า เพื่อให้การจัดกิจกรรมจิตอาสาเนื่องในโอกาสวันเฉลิมพระชนมพรรษา พระบาทสมเด็จพระเจ้าอยู่หัว28 กรกฎาคม 2563 เป็นไปด้วยความเรียบร้อยและสมพระเกียรติ จึงได้แจ้งให้ผู้ว่าราชการจังหวัดทุกจังหวัดพิจารณาดําเนินการจัดกิจกรรมจิตอาสา “ชีวิตวิถีใหม่ใต้ร่มพระบารมี...เราสร้างไปด้วยกัน”โดยบูรณาการความร่วมมือกับส่วนราชการ หน่วยงานรัฐวิสาหกิจสถาบันการศึกษา ภาคเอกชน องค์กรปกครองส่วนท้องถิ่น ภาคประชาชน และจิตอาสาพระราชทานในพื้นที่ในการจัดกิจกรรมจิตอาสา เพื่อช่วยเหลือและบรรเทาความเดือดร้อนให้แก่ประชาชนซึ่งได้รับผลกระทบทางด้านเศรษฐกิจและสังคมจากสถานการณ์การแพร่ระบาดของโรคติดเชื้อไวรัสโคโรนา 2019 รวมทั้งเพื่อให้เกิดความเข้มแข็งที่จะดํารงชีวิตอยู่ได้ในแบบชีวิตวิถีใหม่ (New Normal) ใน 5 ลักษณะกิจกรรม ได้แก่ การบริการประชาชน การเกษตร สิ่งแวดล้อม การฝึกอาชีพ และสุขภาวะ/อนามัย เช่น การให้ความรู้ด้านวิชาชีพการทําหน้ากากอนามัยหรือหน้ากากผ้า การบริการซ่อมเครื่องใช้ไฟฟ้า การฝึกอาชีพด้านการเกษตรหรือการแปรรูปอาหาร การแจกเมล็ดพันธุ์พืชการให้บริการด้านสาธารณสุขการบริการตัดผม เป็นต้น เพื่อให้ประชาชนที่เข้าร่วมกิจกรรมได้รับประโยชน์ทั้งความรู้เพื่อนําไปประกอบอาชีพและสร้างรายได้เพื่อตนเองครอบครัว และชุมชน รวมทั้งได้รับบริการจากหน่วยงานของจังหวัดเพื่อปันสุขแก่ประชาชนอีกด้วยโดยจะมีพิธีเปิดกิจกรรมในวันที่ 28 กรกฎาคม 2563 โดยในแต่ละจังหวัดจะมีการพิจารณาจัดกิจกรรมอย่างต่อเนื่องในพื้นที่ตามความเหมาะสมจนถึงวันที่ 12 สิงหาคม 2563 นอกจากนี้ จะมีการจัดกิจกรรมจิตอาสาพัฒนาบําเพ็ญสาธารณประโยชน์เช่น กิจกรรมทําความสะอาดศาสนสถาน กิจกรรมการปลูกต้นไม้ กิจกรรมการปล่อยปลาและดูแลรักษาแหล่งเพาะพันธุ์สัตว์น้ํากิจกรรมกําจัดผักตบชวาและส่งเสริมการนําไปใช้ให้เกิดประโยชน์ กิจกรรมรณรงค์รักษาความปลอดภัยทั้งทางบกและทางน้ํากิจกรรมการบริจาคโลหิตถวายเป็นพระราชกุศล และกิจกรรมอื่น ๆ ที่จังหวัดพิจารณาเห็นว่าเหมาะสมตลอดทั้งเดือนกรกฎาคม 2563 อีกด้วย
.
นายฉัตรชัย พรหมเลิศ กล่าวเพิ่มเติมว่า กระทรวงมหาดไทยได้เน้นย้ําให้ทุกจังหวัดปฏิบัติตามมาตรการป้องกันและควบคุมการแพร่ระบาดของโรคติดเชื้อไวรัสโคโรนา2019 อย่างเคร่งครัด จํากัดจํานวนผู้เข้าร่วมกิจกรรมให้เหมาะสม ไม่ให้แออัด ลดเวลาการจัดกิจกรรมแบบกระชับเท่าที่จําเป็น เว้นระยะห่างระหว่างบุคคลสวมหน้ากากอนามัยหรือหน้ากากผ้า จัดให้มีเจลแอลกอฮอล์สําหรับทําความสะอาดมือ และลงทะเบียนผ่าน QR Code ไทยชนะ
รัฐบาลไทย-ข่าวทำเนียบรัฐบาล-รัฐมนตรีว่าการกระทรวงการต่างประเทศกำหนดเข้าร่วมประชุมรัฐมนตรีต่างประเทศอาเซียน-สหรัฐฯ สมัยพิเศษ ว่าด้วยโรคติดเชื้อไวรัสโคโรนา ๒๐๑๙ (โควิด-๑๙) ผ่านระบบการประชุมทางไกล [กระทรวงการต่างประเทศ]
วันอังคารที่ 21 เมษายน 2563
รัฐมนตรีว่าการกระทรวงการต่างประเทศกําหนดเข้าร่วมประชุมรัฐมนตรีต่างประเทศอาเซียน-สหรัฐฯ สมัยพิเศษ ว่าด้วยโรคติดเชื้อไวรัสโคโรนา ๒๐๑๙ (โควิด-๑๙) ผ่านระบบการประชุมทางไกล [กระทรวงการต่างประเทศ]
รัฐมนตรีว่าการกระทรวงการต่างประเทศกําหนดเข้าร่วมประชุมรัฐมนตรีต่างประเทศอาเซียน-สหรัฐฯ สมัยพิเศษ ว่าด้วยโรคติดเชื้อไวรัสโคโรนา ๒๐๑๙ (โควิด-๑๙) ผ่านระบบการประชุมทางไกล ในวันที่ ๒๓ เมษายน ๒๕๖๓
นายดอน ปรมัตถ์วินัย รัฐมนตรีว่าการกระทรวงการต่างประเทศมีกําหนดเข้าร่วมประชุมรัฐมนตรีต่างประเทศอาเซียน-สหรัฐฯ สมัยพิเศษ ว่าด้วยโรคติดเชื้อไวรัสโคโรนา ๒๐๑๙ (โควิด-๑๙) ผ่านระบบการประชุมทางไกล ในวันพฤหัสบดีที่ ๒๓ เมษายน ๒๕๖๓ เวลา ๐๘.๐๐ – ๑๐.๐๐ น. (เวลาในประเทศไทย) โดยรัฐมนตรีกระทรวงการต่างประเทศสาธารณรัฐประชาธิปไตยประชาชนลาว ในฐานะประเทศผู้ประสานงานความสัมพันธ์อาเซียน-สหรัฐฯ จะเป็นประธานการประชุมร่วมกับนาย Michael Pompeo รัฐมนตรีว่าการกระทรวงการต่างประเทศสหรัฐฯ
การประชุมรัฐมนตรีต่างประเทศอาเซียน-สหรัฐฯ สมัยพิเศษ ในครั้งนี้ จะเป็นการยืนยันเจตนารมณ์ร่วมกัน เพื่อเสริมสร้างความร่วมมือที่เป็นรูปธรรมในด้านสถานการณ์สาธารณสุขฉุกเฉินของประเทศสมาชิกอาเซียนและสหรัฐฯ เพื่อรับมือกับโควิด-๑๙ อย่างทันท่วงที โดยทั้งสองฝ่ายจะเน้นการแลกเปลี่ยนข้อมูลและแนวปฏิบัติที่เป็นเลิศอย่างโปร่งใสและทันท่วงที การเสริมสร้างขีดความสามารถในการตอบสนองต่อภาวะฉุกเฉินทางสาธารณสุขโดยใช้กลไกด้านสาธารณสุขที่อาเซียนมีบทบาทนํา การให้ความช่วยเหลือคนชาติของประเทศสมาชิกอาเซียนรวมถึงไทยและสหรัฐฯ การรักษาห่วงโซ่อุปทานในภูมิภาค โดยเฉพาะการจัดส่งสินค้าและบริการที่จําเป็น รวมถึงอาหาร ยาและอุปกรณ์การแพทย์ รวมทั้งหารือเกี่ยวกับความร่วมมือเพื่อบรรเทาผลกระทบทางด้านสังคมและเศรษฐกิจร่วมกันและกําหนดแนวทางสําหรับการฟื้นตัว ทางเศรษฐกิจภายหลังสถานการณ์โควิด-๑๙
สหรัฐฯ เป็นประเทศหุ้นส่วนยุทธศาสตร์ที่สําคัญของอาเซียน และมีความร่วมมือกับอาเซียนอย่างรอบด้าน รวมถึงด้านสาธารณสุข โดยการประชุมในครั้งนี้จะเป็นโอกาสสําคัญที่จะช่วยขับเคลื่อนความร่วมมือระหว่างกัน เพื่อแก้ไขปัญหาโควิด-๑๙ ที่มีผลกระทบต่อความเป็นอยู่ของประชาชน เศรษฐกิจและความมั่นคง ทั้งในอาเซียนและสหรัฐฯ ทั้งนี้ ภายหลังการประชุม สปป. ลาว และสหรัฐฯ ในฐานะประธานร่วมของการประชุมจะออกแถลงการณ์ร่วม (Co-Chairs’ Statement) เพื่อสะท้อนเจตนารมณ์ที่อาเซียนและสหรัฐฯ จะร่วมมือกันรับมือกับสถานการณ์โควิด-๑๙ รวมถึงข้อริเริ่มและความร่วมมือที่เป็นรูปธรรมของทั้งสองฝ่าย เพื่อเสริมสร้างศักยภาพด้านสาธารณสุขและเตรียมความพร้อมรับมือกับสถานการณ์ฉุกเฉินด้านสาธารณสุขในอนาคตด้วย